4. ΑΠΟΦΑΣΙΣ ΥΠΟΥΡΓΟΥ ΒΟΡΕΙΟΥ ΕΛΛΑΔΟΣ Αριθ. 338 της 27 Απρ./25 Μαΐου 1977 (ΦΕΚ Β΄ 483) Περί των όρων διαθέσεως λυμάτων και υγρών βιομηχανικών αποβλήτων εις φυσικούς αποδέκτας και καθορισμού των ανωτάτων επιτρεπτών ορίων τοξικών ουσιών περιεχομένων εις αυτά. Έχοντες υπ’ όψει: 1.Τον Νόμ. 400/1976 «περί Υπουργικού Συμβουλίου και Υπουργείων». 2.Τον Α.Ν. 2520/1940 «περί Υγειονομικών Διατάξεων». 3.Την υπ’ αριθ. Ε1β/221/22.1.1965 Υγειονομικήν Διάταξιν «περί του τρόπου διαθέσεως των λυμάτων και βιομηχανικών αποβλήτων», ως αύτη ετροποποιήθη και συνεπληρώθη δια της υπ’ αριθ. Γ1/17831/1971 ομοίας. 4.Την υπ’ αριθ. Γ3α/761/1968 Υγειονομικήν Διάταξιν «περί ποσίμου ύδατος». 5.Την υπ’ αριθ. 4311/7.10.1975 απόφασιν της Νομαρχίας Θεσσαλονίκης «περί συγκροτήσεως Επιτροπής εγκρίσεως μελετών διαθέσεως λυμάτων και βιομηχανικών αποβλήτων». 6.Το υπ’ αριθ. 31/22.9.1976 Πρακτικόν της ως άνω Επιτροπής. 7.Το από 4.4.1977 σύμφωνον Πρακτικόν της Επιτροπής Προστασίας Περιβάλλοντος του Υπουργείου Βορείου Ελλάδος, εις ο αναφέρεται και η σύμφωνος γνώμη του Συνδέσμου Βιομηχάνων Β.Ε., αποφασίζομεν: Άρθρ.1.-Επιτρέπεται η διάθεσις λυμάτων και βιομηχανικών αποβλήτων εις τον αποδέκτην «ΘΕΡΜΑΪΚΟΣ ΚΟΛΠΟΣ» κατόπιν αδείας της αρμόδίας Νομαρχίας, εφ’ όσον τα απόβλητα ανταποκρίνονται πλήρως προς τα εν άρθρ. 2 της παρούσης οριζόμενα. Άρθρ.2.-Παρ.α.Τα βιομηχανικά απόβλητα δεν θα περιέχουν τοξικάς ουσίας εν γένει πλέον του ογδοηκονταπλασίου του παραδεκτού ορίου δια το πόσιμον ύδωρ, ως καθορίζονται δι’ εκάστου περίπτωσιν υπό της υπ’ αριθ. Φ3α/761/1968 Υγειονομικής Διατάξεως. Ταύτα είναι ταυτόσημα προς τα καθοριζόμενα όρια υπό της Διεθνούς Οργανώσεως Υγείας. Παρ.β.Λόγω της ιδιομορφίας του αποδέκτου «ΘΕΡΜΑΪΚΟΣ ΚΟΛΠΟΣ» θεσπίζονται ειδικά όρια δια τας κάτωθι ουσίας: ΟΥΣΙΑΙ              ΜΕΓΙΣΤΗ ΕΠΙΤΡΕΠΤΗ                                               ΣΥΓΚΕΝΤΡΩΣΙΣ 1.Υδρογονάνθρακες έλαια      10MG/L  ή    10PPM 2.Mόλυβδος                              5MG/L  ή      5PPM 3.Xρώμιον (εξασθενές)             3MG/L  ή      3PPM 4.Υδράργυρος                      0,05MG/L  ή  0,05PPM 5.Σίδηρος                                 30MG/L  ή    30PPM 6.Χαλκός                                 30MG/L  ή    30PPM 7.Φαινολικαί ενώσεις (ως    φαινόλη                                0,5MG/L  ή  0,5PPM 8.Στερεά εν αιωρήσει               50MG/L  ή   50PPM 9.Βιολογικώς απαιτούμενον     οξυγόνον                                30MG/L  ή   30PPM 10.Ενεργός οξύτης PH               6,5  έως  8,5 Παρ.γ.Εις περιπτώσεις καθ’ ας κρίνεται απαραίτητος ο προσδιορισμός του χημικώς απαιτουμένου οξυγόνου (COD) τότε η μεγίστη επιτρεπτή συγκέντρωσις αυτού δεν πρέπει να υπερβαίνη την τιμήν των 90MG/L ή 90 ΡΡΜ. Παρ.δ.Η θερμοκρασία των αποβλήτων εις το στόμιον εκβολής των εις τον φυσικόν αποδέκτην δεν πρέπει να υπερβαίνη τους 40 ο C. Εν πάση περιπτώσει η θερμοκρασία των αποβλήτων δέον να είναι τοιαύτη ώστε να μη μεταβάλλεται η θερμοκρασία του αποδέκτου, εις ακτίνα 20 μέτρων, πλέον των 3 ο C της υπαρχούσης φυσικής θερμοκρασίας αυτού. Παρ.ε.Εις περίπτωσιν υπάρξεως ουσιών (εις βιομηχανικά απόβλητα) μη αναφερομένων εις τας παρ. α και β η αρμοδία Επιτροπή θα αποφασίζη και θα θεσπίζη τα ανώτατα επιτρεπτά όρια δι’ εκάστην συγκεκριμένην ουσίαν. Παρ.ς.Τα ανωτέρω επιτρεπτά όρια θα υπολογίζωνται ως μέσος όρος 24ώρου εκροής δι’ εκάστην βιομηχανικήν μονάδα εν πλήρει λειτουργία αυτής και μέχρι 400 μ 3  αποβλήτων ανά ώραν. Εάν η εκροή είναι μεγαλυτέρα τότε η περιεκτικότης των διαφόρων ουσιών θα μειούται αναλόγως και επί τη βάσει της ως άνω εκροής. Παρ.ζ.Οσάκις παρίσταται ανάγκη λήψεως στιγμιαίων δειγμάτων ταύτα θα πρέπει ν αείναι τουλάχιστον τρία τον αριθμόν, εις διαφόρους χρόνους λαμβανόμενα και ο μέσος όρος των τιμών αυτών θα λαμβάνεται ως ενδεικτική τιμή, η δε τιμή ταύτη θα πρέπει να είναι σύμφωνος προς τας παρ. α, β, και γ αναγραφομένας τιμάς. Αι δε στιγμιαίαι τιμαί του ΡΗ δεν πρέπει να είναι πλέον του 9,5 και κάτωθι του 5. Άρθρ.3.-Εκάστη βιομηχανική μονάς υποχρεούται όπως ελέγχη ανελλιπώς τα βιομηχανικά αυτής απόβλητα και τηρεί επίσημον βιβλίον των γενομένων αναλύσεων των αποβλήτων της. Δια την ανάλυσιν και τον έλεγχον των διαφόρων ουσιών θα ακολουθήται εκάστοτε η μέθοδος η αναφερομένη εις την τελευταίαν έκδοσιν του «STANDARD METHODS FOR THE EXAMINATION OF WATER AND WASTEWATER» των Η.Π.Α., η δε δειγματοληψία θα διενεργήται εξ ειδικού συγκεντρωτικού φρεατίου. Άρθρ.4.-Δια την έκδοσιν της σχετικής αδείας διαθέσεως των λυμάτων και βιομηχανικών αποβλήτων απαιτείται η υποβολή εις την οικείαν Νομαρχίαν, του τόπου εγκαταστάσεως και λειτουργίας της βιομηχανίας, λεπτομερούς μελέτης (μετά σχεδίων) κατεργασίας των αποβλήτων συμφώνως προς τας καθορισθείσας δια της παρούσης προδιαγραφάς. (Μετά την σελ. 402,32(α) Σελ. 402,33 Τεύχος 661-Σελ. 115 Διάθεση λυμάτων και αποβλήτων 34.Δ.θ.4 Άρθρ.5.-Παρ.α.Τα ανωτέρω έχουσι εφαρμογήν και δι’ απάσας τας παραλίους θαλασσίας περιοχάς δικαιοδοσίας του Υπουργείου Βορείου Ελλάδος, δια την αποτελεσματικωτέραν προστασίαν του φυσικού περιβάλλοντος. Παρ.β.Εφ’ όσον ο φυσικός αποδέκτης (της περιοχής δικαιοδοσίας Υ.Β.Ε.) είναι λίμνη ή ποταμός τότε αι εν άρθρ. 2 (παρ. α, β και γ) αναφερόμεναι τιμαί μειούνται εις το ήμισυ, λόγω της φύσεως του αποδέκτου. Παρ.γ.Εν ουδεμιά περιπτώσει επιτρέπεται η διάθεσις υπεδαφίως των λυμάτων και βιομηχανικών αποβλήτων δια γεωτρήσεως, προς αποφυγήν ρυπάνσεως υπογείων υδροφόρων στρωμάτων. Άρθρ.6.-Δια την εναπόθεσιν στερεών αποβλήτων απαιτείται ειδική άδεια της οικείας Νομαρχίας, μετά γνώμην της σχετικής Επιτροπής περί διαθέσεως λυμάτων και βιομηχανικών αποβλήτων, κεχωρισμένως δι’ εκάστην περίπτωσιν. Άρθρ.7.-Τα όρια εις χημικάς ουσίας εις τα απόβλητα, ως ανωτέρω καθορίζονται, ισχύουν επί τριετίαν εκτός εάν άλλως ήθελε καθορισθεί δια νεωτέρας αποφάσεως. Άρθρ.8.-Η ισχύς της παρούσης άρχεται δια μεν τας το πρώτον αιτούσας άδειαν διαθέσεως αποβλήτων βιομηχανίας από της δημοσιεύσεώς της εις την Εφημερίδα της Κυβερνήσεως, δια δε τας βιομηχανίας αίτινες έχουσι λάβει προσωρινάς αδείας θα ισχύουν από 1ης Ιαν. 1979 και επί μίαν 3ετίαν, κατά δε το ενδιάμεσον χρονικόν διάστημα θα ισχύουν αι προδιαγραφαί της προηγουμένης αποφάσεως (ΦΕΚ 219 τ.Β΄/1973). Η παρούσα δημοσιευθήτω δια της Εφημερίδος της Κυβερνήσεως. Σελ. 402,34 Τεύχος 661-Σελ. 116 34.Δ.θ.4 Διάθεση λυμάτων και αποβλήτων 